Стапимака и Бачковскиятъ маластиръ. 


(Пътни бележки). 


--н2а-- 


І. 


На Мала-богородица тая година бяхъ нагости въ Бач- 
ковския манастиръ. Потегдихъ отъ Пловдивъ на 6. септември 
вечерьта. До гр Станимака има правенъ пъть. Разстоянието е 
19 км. и се пътува сгодно и евтино. Имахъ за другарь единъ 
пловдивски гръкъ, който отиваше въ Воденския манастиръ 
св. Кирикъ. Той се препоръчи за комисионеръ и отъ разговора 
му разбрахъ, че е запознатъ добре съ икономическото поло- 
жение на селяните. Между друго той ми разправи, че нашите 
селяни много теглятъ отъ поземния данъкъ и съ голямо удо- 
волствие биха се повърнали къмъ десетъчната система. Това 
нещо. чувахъ втори пъть. Въ Ново-село няколко селяни също: 
се тъжеха отъ поземния данъкъ. Тежко е на населението да 
шаща дань за цялата земя, понеже всяка година то работи 
половината ниви, а другата половина оставя за угарь; освенъ 
това оплакваньята идатъ отъ неправилната разподяла на даж- 
дието, защото земите не са разделени споредъ плодностьта си 
и споредъ ценностьта `` уродата си. 

Пътятъ върви като права линия презъ богатото Пловдивско 
поле. Изпърво се минува между пшенични ниви. Големи гумна 
са наредени бливу до Пловдивъ, дето земеделци вършаха 
декъдниятъ плодъ отъ тазгодишната жетва. Не са весели ли- 
цата на трудолюбците работници както другошъ. Вечерно време 
въ плодовити години по гумната има песни и Хора, а сега е 
тихо и спокойно. Земеделецътъ не е радостенъ. Господь даде 
големи дъждове. земята даде лоша рожба, а царщината си 
търси ивпълно данъкътъ. Нито войската, нито чиновниците на 
държавата, нито европейските лихвари не биха пожелали да. 
виматъ помалко отъ хазната, задето даноплатците са постра- 
дали отъ безплодната година! 

Следъ нивите настанаха оризовите поля, потънали въ 
застояла вода. Вечерниятъ ветрецъ разнася лошата маризма 
отъ водата и пътникътъ не осеща неприятность. Оризите са 
весели и обещаватъ добре да наградатъ работните си господари. 

Средъ пъть има няколко хана, и тамъ обикновено спиратъ 
всички вовачи на почивка. Мястото е хубавичко и сенчесто. 
Една дружина пияни млади гърци отъ Станимака дигаше го- 
ламъ шумъ въ хана, дето спря нашиятъ кочияшъ. Пееха разни 
гръцки я турски „маанета“ съ дълги извивки и съ грозни 
гласове. „Сега в свободно! ми каза ханджията, Всеки може да 
пее и да се весели както иска. Въ турско време тукъ беше 
невъзможно християни да се веселятъ“. Тогава, помислихъ си 
азъ, са пиянствували турски дели-канлии, сега това правятъ 
свободните християни. Въ хана се говори само гръцки. И 
кочияши, и ханджий, и пътници приказватъ гръцки. Познава 
се, че наближаваме градъ, дето гръцкиятъ езикъ държи по- 
четно място. 

Следъ малка почивка тръгнахме пакъ. Вече се беше 
смрачило и Хладкиятъ вечерникъ се усиляше. Оть двете 
страни на пътя се появиха големи лозя и градини, съ много 
черничеви садове. Това са белеви за поминъка на станимачани. 
Ловята са повредени отъ мана, листите имъ пожълтели, и 
гровдето е малко и недобро, въ сравнение съ други години. 
"Освенъ това то е още зелено, при всичко че беше вече сеп- 
тември, когато по тия места други години ловята са речи го- 
тови за бранье. 

Стигнахме по тъмно въ Станимака, и азъ отидохъ въ 
Карпувовия ханъ да нощувамъ, Той ми бе препоръченъ като 
най-добъръ отъ моя съпътникъ. Оказа се, че ханътъ е нечистъ, 
каквито са повечето отъ нашите ханища. Нито полицейската 
власть, нито санитарната не се е погрижила до сега да вземе 
някакви мерки противъ страшната мръсота, която царува по 
нашите ханища и хотели. По цели години стените не се бе- 
лосватъ, подовете не се миятъ; по цели месеци покривки не 
се менятъ и ханищата ставатъ отлични разсадници на зара- 
зителни болести. 


П. 


Станимака е гиздаво разположенъ въ полите на Родопската 
верига, въ устието на буйната и многоводна Чепеларска 
река по двата нейни бряга. Раката шумно минува превъ града 
и образува широко корито, напълнено съ едри камъни, сваляни 
въ поройно време изъ недрата на Родопите. Въ самия градъ 

тя кара няколко воденици и широките й язове обравуватъ ху- 
бави места ва летни къпални; ала отъ друга страна те уго- 
лемяватъ опасностьта отъ наводнение на града. Няколко дър- 
вени моста, които са сиединявали двете части на Станимака, 
лежатъ въ съсипните си. Летните порои бяха ги срутили. Вместо 
тяхъ са съградени два временни нови и леки моста, и сега 
се гради единъ другъ камененъ, Превъ града право на северъ 
лежи широкото Пловдивско поле, по което се гледа широка 
бяла бразда, която прави множество извивки, докато стигне до 
коритото на Марица; това е коритото на Чепеларската река, 
напълнено съ пясъкъ и балвани. Тая година реката е напра- 
вила големи пакости, като е излявла отъ плиткото си легло и 
е повредила грамадни пространства обработени земи. И въ 
Станимака тя е била страшна, но се задоволила само да 
срути няколко къщи, които са били близу до нея. Бързото 
развалянье на манастирския язъ е спасило ближните до в0- 
дата улици. | 

Къщите на града са неправилно нафърлени по бреговете 
на реката, които бързо се издигатъ и образуватъ високи хъл- 
мове, разтвореви на с. къмъ полето и стеснени на ю. къмъ 
планината. Най-южниятъ край на града е уврянъ въ стръмна 
теснина. Тукъ сградите са натрупани една върху друга, ули- 
цате са тесни и криви, и дворове липсуватъ. Населението на 
тая часть е гръцко. На десния брягъ е чорбаджийската махала 
около църквата св. Богородица. Тя се нарича „Ампело“. Тукъ 
е твърдинята на станимашкия гърцизъмъ. Къщите са по-големи 
и боядисани синьо или жълто съ шарки въвъ видъ на лози и 
на широки листя, по модата, която владееше въ средните го- 
дини на днешното столетие. Малките дворове, затиснати 0т- 
всъде съсъ сгради, са послани съ плочи. Проворците са пове- 
чето въ дворовете, но на много къщи отъ два ката има про- 
зорци и къмъ пътя. По на с. все покрай десния брягъ на 
реката се протака чаршията, послана съ калдаръмъ. Дюкяните 
са дървени и малки. Рядко понякаде има някоя каменна сграда, 
стара направа. Нови модерни градежи съвсемъ липсуватъ въ 
чаршията. По махалите има тукъ таме по някоя хубавичка 
къща, построена наскоро. Най-северните махали на града 
са разслани по па широко, и населението имъ е българско. 
Около тяхъ се начеватъ градските лозя, кейто захващагъ на 
и. и на з. грамадни пространства по полите на Родопите. Ако 
съдимъ по външния изгледъ на града, той не е направилъ 
успехъ следъ освобождението нито съ разширявавье, нато съ 
подновяванье на улици или на сгради. Види се, че Станимака 

не е могълъ да се повдигне икономически, при всичко че гео- 
графическото положение и плодовитата околность правятъ това 
място много сгодно за развитие. Станимака е билъ и ще бъде 
посредникъ между голяма часть отъ Родопската область и 
Пловдивското поле. Тукъ е пазарътъ на Конушъ, Рупчосъ, 
Кърджали и дори на Ахъръ-челеби, -- добре населени ро- 
допски местности. Откъсваньето на Ахъръ-челеби и по-късно 
на Кърджали отъ българска Тракия много повредиха на Ста- 
нимашкия пазаръ. 

Градътъ има бъдеще. Положенъ въ началото на голяма 
родопска теснина, превъ която върви важниятъ беломорски 
пъть, що съединява Пловдивъ съ Гюмурджина, Станимака ще 
играв рола и въ търговско, и въ стратегично отношение, както 
е игралъ въ минали времена. Проектираниятъ постланъ пъть 
по теснината до Чепеларе бърво ще повдигне целия тоя 
красень родопски край и много ще помогне на Станимака. На- 
шата военна управа, ако и късничко, е съгледала вече стра- 
тегичното значение на града а се ө заввела да го укрепя. 

Главниятъ поминъкъ па населението въ града сега е 10- 
варството и копринарството. Лозята около Станимака са добри 
и даватъ много плодъ, но винарството не е направило ни- 
каква крачка напредъ. Няма добри земници, няма добри съ- 
дове, няма умение въ работата. Станимака изкарва и сега 
таково черно тръпчиво вино, каквото е изкарвала и стотини 
години порано. Тоя градъ има всички условия да стане пър- 
воравреденъ винарски центъръ. Тукъ е мястото на една обрая- 
цова държавна винарница, построена върху практични тър- 
говски начала, хемъ да печели, хемъ да служи за поука на 
народа. Копринарството бързо се развива откакъ начна да се 
внася пастерово бубено семе, но липсуватъ сгодни помещения 
ва отглежданьето на бубите. Въ града има фабрика за точеньо 
коприна, която добре работи за сега, при всичко че е пре- 
карала сериозна криза поради неумението на управата й. Чудно 
е, че въ тоя винарски градъ, който произвожда и голямо ко- 
личество ракия, е съградена спиртна фабрика. Тя, както 
и другите подобни неи въ България, е спряла производ- 
ството си поради високия акцизъ, съ който са натоваренп 
спиртовете. ; 

Населението въ · .апилака се състои главно отъ бЪЛ- 
гари и гърци. Има по малко още турци, евреи, цигани. (10- 
редъ последния броежъ отъ 1893. г. въ тоя градъ има 13089 
души жители, отъ конто 6149 са се показали гърци, 6071 
българи, 687 турци, 126 евреи, 25 цигани и 31 разни. 

Гърците още съставять мновинството въ Станимака, ала 
не са надвесни елементъ какъвъто бяха попреди. Като вземемъ 
предъ видъ резултатите отъ трите станали до сега броежа“ 
(1885, 1888, 1893) дохаждаме до заключение, че гръцкиятъ 
елементъ въ града постоянно намалява, а българскиятъ се уве- 
личава. Презъ 1885. год. гърци са се показали 8583 души, 
а българи едвамъ 2506; презъ 1888, гърците намаляватъ на 
6834 души, а българите се възкачатъ на 4584; при последния 
пъкъ броежъ отъ 1898, гърците сливатъ на 6149, а бълга- 
рите достигатъ 6071.- Причините на това неправилно дви- 
жение са мпого прости. Чистъ старокръвенъ гръцки елементъ 
въ Станимака има малко. 1) Повечето отъ сегашните родове, 
които се казватъ гърци, са погърчени българи отъ ближната 
околность. Следъ разоряваньето на града отъ кърджалиите 2) 
въ края на миналото столетие той се е попълнялъ съ спленъ 
притокъ отъ селско българско население, Новозаселените бързо 
си усвоявали гръцкиятъ евикъ и са ставали съ това граждани 
гърци. Това погърчанье се е продължавало до самото осво- 
бождение! Дори до днесь има отделни случаи отъ погърчанья 
на български селяни. Множество млади момчета дохаждатъ отъ 
селата въ града да се учатъ на занаяти. Речи всичките еснаф 
са били гръцки, и чираците скоро са научвали гръцкиятъ 
езикъ, и като са се женили за момичета отъ гръцки или по- 
гърчени челяди, ставали са гърци. Отъ друга страна гръцките 
училища са работили непрестайно и съ голяма енергия ва 
претопяванье на мекия славенскп елементъ. Само чисто веме- 
делските челяди, конто са се настанили въ южния и ивточенъ 
край на града, са останали незаравени отъ гръцизъма. Те са 
ходили съ селски дрехи, не са имали нужда отъ училище, не 
са могли да се броятъ къмъ гражданите и не са могли да се 
погърчатъ. Следъ освобождението много отъ полупогърчените 
челяди почнали да се оттеглятъ отъ гръцката община и да 
увеличаватъ българскин елементъ. Това се продължава и до 
сега, и ще се продължи занапредъ, докъдъ останатъ въ гръц- 
ката община само постарите закоренели погърчени къщи и 
някои много фанатизувани погърчени нови челяди. Гърци- 
зъмътъ въ Станимака има много добри условия да вирее. 
Гръцката община разполага съ прекрасни черкви, съ добре 
уредени училища; гръцкиятъ елементъ въ града се покрови- 


1) Много ще бъде интересно, ако някое лице въ Станимака се завземе и из- 
брои поименно гръцките чедяди, за които не е запомнено да са се образували отъ 
българсви селяни, придошли въ града. 

2) Вж. История на българите отъ д-ра К, Иречекъ, стр. 611. 


Бълг. Прегледъ, УІ, б 

телствува отъ властите, понеже той умее да се постави добре 
съсъ всяка на власть партия, когато българите често не са 
покорни. За подържанье на гърцивъма помагаше извънредно 
много Бачковскиятъ манастиръ, който доскоро беше въ ръ- 
цете на гръцките първенци отъ града. Те разполагаха съ не- 
говите приходи и имоти за своя облага и за облага на 
гръцките училища. 

Едничкото нещо, което българското правителство е на- 
правило досега ва вапазванье на българите въ Станимака, е 
че откри държавни трикласни училища, мъжко и девиче. Тпя 
училища, както и основните градски не са могли да прине- 
сатъ очакваната полза за българщината, защото не са могли 
да бъдатъ поставени повисоко отъ гръцките. За да могатъ 
училищата въ Станимака да помогнатъ сериовно за свестяванье 
на останалото погърчено население и ва повдшанье на бъл- 
гарския езикъ въ града, потребно е: 1) да се откриятъ 3 
или 4 добри бавачници въ разните части на града, особно 
тамъ, дето гръцкиятъ говоръ надделява; 2) да се издигнатъ 
добри училищни помещения както за първоначалните, тъй и 
ва класните училища; 3) да се избира · най-внимателно учи- 
телскиятъ персоналъ, та избраните за тамъ учители и учи- 
телки да бъдатъ способни да внушатъ народпа гордость въ 
своите възпитаници; и 4) при девичето учплище да има спо- 
собна учителка по ръкоделие, защото отъ опитъ в известно, 
че въ полупогърчените български градове гръцките девпчи 
училища печелятъ множество български деца главно съ доброто 
ръкоделие, въведено въ тяхъ. 

Сега българските трикласни училища се пълнятъ пове- 
чето съ селянчета, особито въ мъжкото постоянно селскиятъ 
елементъ е билъ голямъ. Кдвамъ въ най-ново време се вабе- 
лязватъ повече градски момчета въ класовете. Българското 
девиче училище и досега се спохажда отъ помалко момичета, 
нежели гръцкото. 

Гръцките училища се обърнали всичкото си внимание да 
възпитаватъ гръцки патриоти. Половината отъ всичко, което 
се учи въ тяхъ, е ва Гърция. Постоянно се говори на децата 
за старата елинска слава, за новите подвиви на гръците, за 
гръцкия езикъ, за гръцката литература, за гръцката география, 
и на децата се втълпява въ главите, че да бъде човекъ гъркъ 
е велико и славно. На учениците въ (Станимака се предава, 
че тяхното голямо отечество с велика Елада, и Станамака ө 
малкото пмъ отечество, и за това тряба да се нарича малка 
Елада. Съ тая крайно шовинистична система на образуванье 

гръцките училаща съ успели да притеглятъ постоянно пряспа 
маса отъ българи, куцовласи и албанци въ остарелия гръцки 
органивъмъ. Нашите български училища държатъ друга край- 
ность. Въ тяхъ няма вече дири отъ народно възпитание: 
историята на българите се учи крайно немарливо, географията 
на българските знми се учи най-лошо отъ всички други пред- 
мети, българекиятъ езикъ се предава тъй, че грамадната часть 
огъ нашата младежъ следъ като напусне средните учебни ва- 
ведения остая безграмотна, на българската литература някои 
учптели явно се подсмиватъ предъ учениците ся. Нийде не 
се изучава съ нужната сериозность славната епоха на българ- 
ското възгражданье и на черковната борба, която възбуди 
очудванье къмъ насъ у всичките ни съседи. Това противу- 
народно възпитание се отразява зле и върху българското дело 
въ Македония; то е причината, дето досега се крепа гърци- 
зъмътъ въ освободените български земи бевъ да има каква годе 
серпозна почва подъ новете си. | 

Сутрината рано на 7. септември обиколихъ няколко 
улици по града. Понеже беше неделя, жени и мъже, облечени 
прилично, отпваха въ черква. Въ гръцките махали мъжете бяха 
облечени по турски. Вспчки гърци носятъ въ прагникъ чер- 
вени фесове за да се отлачатъ отъ българите, които носятъ 
шапки. Тукъ има цяла класа прославени между гражданите 
юнаци, които носятъ бели вълнени арнаутски шапки, съ 0су- 
кани съ сини кърпи, обличатъ се съ морави потури, моравъ 
чепкенъ и презъ кръста си носятъ голямъ червенъ поясъ. Те 
пиянствуватъ изъ града, биятъ се често помежду си и за най- 
голямо геройство смятатъ да нападнатъ нейде осамотени стра- 
жари и да ги бпятъ. По тая причина въ Станимака стража- 
рите отиватъ вечерь и нощя всякога по двама заедно. По- 
богаташите носятъ сукнени потури съ дълги дна отъ синь 
платъ и зеленъ поясъ преяъ кръста. Малцина са облечени съ 
тесни европейски дрехи. И жените въ гръцките махали още 
ве са се подали съвсемъ на новите моди. Болшинството поси 
червени тънки фесчета на глава, осукани съ черна кърпа, и съ 
«таромодни набърчени фустани, препасани по-височко отъ 
кръста. Някои ходятъ гологлави, а твърде рядко се срещатъ 
модни фустани и капели. | 

Главната гръцка черква св. Богородица е най-хубавата 
въ града. Тя беше препълнена съ мъже и жени. Тя е въ сре: 
дата на най-гръцката махала Ампело. Жени имаме много по-. 
вече отъ мъже. Мнозина млади момци стояха край една фурна 
недалеко отъ черквата п чакаха да заизлизатъ жените. Тоя 

БК и 

обичай навредъ се забелязва у гръците. Младите моми, 
облечени празнично, който отиватъ съ майките си въ черква, 
каратъ ергените да ги чакатъ и изглеждатъ около черков- 
ните врати. Богослужението въ гръцките черкви се извършва 
някакъ по-тържествено отколкото въ българските. Гръцките 
общини обръщатъ голямо внимание върху вънкашния бля 
съкъ въ черквата. Те пъстрятъ своите черкви съ много кан- 
дила, съ много полилей, съ много икони и търсятъ гласовити 
свещеници и добри певци. Освенъ тая главна черква гръцката 
община притежава въ града още няколко други по-малки и пя- 
колко параклиси, въ който се служи само въ редки случаи. 
Българите иматъ всичко две черкви. 

Превъ деня обиколихъ някои кавенета. Повсъде тия 06- 
ществени места за прекарванье празното време са украсени 
съ множество образи отъ старата и нова гръцка история. Тука 
ще срещнете митическите юнаци на стара Елада и множество 
юнаци отъ освободителната гръцка война, „изрисувани въ 
разни геройски подвизи. Гръцката кралска челядь не липсува 
въ никое кафене или механа. Новата война, която толкова много 
унизи гърците, е дала също няколко картини за гръцките ка-| 
венета. Образите на полковпика Васосъ й на генерала Смо- 
ленски са поставени на видно място въ кавенето на Карпуза. 

Станимашките гръцки патриоти са посрещнали съ ентузия- 
зъмъ отваряньето на тая война, като са вярвали въ непобе- 
димостьта на гръцкото оръжие. Много доброволци отъ (Отани- 
мака са отишли да се биятъ въ Елада и да се прославятъ между 
своите съотечественици съ тоя свой подвигъ. Известията за 
победите на турците са посрещнати въ Станпмака изпърво съ 
смяхъ, а посетне съ голямо недоумение; напоконъ всичката вина 
за неуспехите на гърците се стоваря върху европейските сили, 
които спрели юнашката гръцка флота да се намеси въ гойната 
и помогнали съ офицери, оръжие и средства на турците. Елпн- 
ското високомерие на Станимашките гърци е поослабняло. На 
това отдаваше околийскиятъ началнакъ смиряваньето на гръц- 
ките хайти нивъ града, забелязвано въ последно време. 

По чаршията повечето отъ надписите овначаватъ гръцки 
имена. Надъ вратите на единъ камененъ дюкянъ е издяланъ 
добре гръцкиятъ гербъ, а на една чешма въ западната поло- 
вана на града която стои средъ улицата, са изписани въ 
целия си ръстъ двама гръцки юнаци съ фустанели, съ пищови 
и дълги ножове, съ големи мустаци. Надъ единия стои напи- 
сано по гръцки „Атанасосъ Итаганосъ,“ а надъ другия“ „Ки- 
цосъ Цабела.“ Всичко това е направено за да крепи гръцкия 

патриотизъмъ на станимачани, като имъ напомня на всяка крачка, 
че те се намиратъ въ „малка Елада“! 


ПІ. 


Същия девь по обядъ тръгнахъ за манастира. Пътятъ 
води превъ тесни стръмни улички на западната половина на 
града и излиза високо надъ левия брягъ на реката. Извънъ 
града се почва тясна пътека по каменастия западенъ брягъ на 
теснината. Местностьта е хубава. Реката тече шумно въ дъл- 
боката долина и кара няколко воденици. Коритото й е покрито 
съ зеленина. По стръмните хълмове са посадени лозя всякъде, 
дето е могълъ да се закрепи човешки кракъ, Тукъ-тамъ се 
виждатъ малки параклисчета низъ лозята. На пътя близу до 
града има малка чешмица, и токо до нея се издига величе- 
ствена скала съ старата твърдиня на Станимака. Сега насе- 
лението е кръстило развалината съ името А сеньова кре- 
пость поради намеренпя тамъ надписъ, въ който се споме- 
нува името на царя Асеня. 

Една чудна скала отъ мраморенъ камъкъ се е отделила 
отъ стръжната планина и е тласнала реката малко къмъ из- 
токъ. Около 40 метра високо стои скалата надъ тясната пъ- 
течка, която едвамъ в намерила място да се промъкне за да 
върви къмъ ю. низъ долината. Отъ източна и западна страна 
голата скала страшно се е надвесила надъ шумната река и 
образува право отвесна стена 130 метра високо надъ коритото.1) 
Върхътъ на скалата е столоватъ и има два стъпена: на по- 
низкия, който е откъмъ коритото на реката, стоятъ развалини 
отъ хубава стара черква, зидана отъ тухли и дяланъ камъкъ. 
Покровътъ й е разрушенъ. Манастирското братство, на което 
сега принадлежи развалината, тряба да се погрижи и направи 
единъ покровъ за да се запази хубавата старина. На пови- 
сокия стъпень откъмъ пътя стоятъ останките отъ старата 
крепость, която някога е била непристъпна. „Сега мястото 
между зидовете е обрасло съ люлякъ, трънье, брестакъ и други 
храстье. Между развалините се види голяма щерня, която е 
поила защитниците на крепостьта въ време на обсада. Ху- 
бава гледка се открива отъ върха на развалините. На с. 
подъ самите видове се вижда дълбока пропасть, превъ която 
шухи реката; понататъкъ се гледа Станимака, която разпро- 
стряна по двата хълма около реката прилича на отворена 
книга, а задъ градътъ се простира широкото Пловдивско поле 


1) Юаѕ Ейгѕѓепћит Вирагіеп уоп Ог. Сопзаонп Лгевек. стр. 448. 

като грамадно велено море. Далечъ на с. погледътъ упира 
до високите върхове на Стара-планина, предъ която се губи 
Срядна гора. На ю. се гледа тясната долина на Чепеларската 
река, която скоро се скрива задъ високи гористи бърда на 
Родопите. Сажо откъмъ южна страна е достъпна крепостьта. 
Дохажда се до нея по една пътечка, която върви между си- 
тенъ храстакъ повечето отъ трънье. Тукъ на една мъчпо 
достъпна скала се виждатъ още дирите отъ унищожения ста- 
робългарски надписъ, който има вече цяла нова история. Той 
е гласилъ: В 4Ет(о) „зад. внд(нкта) .д. Б(ог)м(мь) къз- 
движенън ц(а)р(ь) Ясень Блъгаромв и Гръкомв, та же и 
прочимъ странамь постави ЯлксБ Севаста и зизда сен 
градъ. 1) А това значи, че „въ 1281. год. на 4. индиктъ по- 
ставениятъ отъ бога царь Асень, царь на българите и гър- 
цате, таче и на други страни, постави тукъ за началникъ 
Алекся Севаста и поднови тая крепость.“ 

Най-напрежъ надписътъ е преписанъ отъ френския пъ- 
тувачъ Люка въ 1706. г. който не го разбиралъ. Когато го 
преписвалъ, около него се събрали много Хора, който вярвали, 
че въ надписа имъ някаква тайна, която показва какъ се 
прави злато; затуй го питали да имъ разправи, какъ се прави 
влатото. Но вероятно е, че станимачани са мислили, че над- 
писътъ показва де има злато, защото по насъ обикновено се 
вярва, че старите паметници показватъ закопано иманье. По- 
къспо Шафарикъ прочелъ и изтълкувалъ паметника. Въ по- 
ново време той е преписванъ и обнародванъ въ Славейковата 
„Гайда“ и въ в. „Марица“ отъ 1881. г. Следъ подирното 
обнародванье много български учители и ученици почнали да 
спохаждатъ това място. Станихашките гърци, подбудени отъ 
дива умраза къмъ всичко българско, много се гневили, че въ 
околностьта на „мала Елада“ се намира варварски надписъ, 
който говори ва славенъ български царь. Презъ 1888. г. тия 
фанатици развалятъ надписа: съ длето са пзкопани всички 
редове. 2) Тогава за последенъ пъть е вижданъ надписътъ отъ 
руския професоръ В. Качановски, който съгледалъ още пресни 
дири отъ умишлена раввала съ някое сечиво. $) Няколко сед- 
маци следъ Качановски дошълъ и г. Иречекъ, ала го намерилъ 
вече разваленъ. 

Градътъ Станимака съ своята непристъпна крепость е 
игралъ видна рола въ средните векове въ борбите между 

') Иречекъ, Пътни бележки «ПС. Х. стр. 40. 

2) Въ Станимака открито се приказва, че главевъ виновникъ въ тая работа 


е станимашкиятъ виденъ гражданинъ Псалтоолу. 
з) Московскія ВЪдоности 1884. Ле 4. 

Византия и българските царье. Много е вероятно, че и въ 
бъдещите срещи, които могатъ да станатъ между България и 
Турция, станимашкиятъ проходъ ще има важность. 

За миналото на града въ българската книжнина е писалъ 
г. Иречекъ въ свойте пътни бележки за Срядна гора и за 
Родопските планини (въ ІХ и Х кн. на „Периодическо 
списание“) и ние пращаме тамъ читателите, които желаятъ 
да се запознаятъ повечко съ това интересно място. 

Българското име „Станимака“ е произлязло отъ гръц- 
ката дума Стенимахосъ, което значи „тесно бранство“., 
преведено тъй още отъ Константина философъ Костенски, 
който споменува тоя градъ въ житието на сърбския деслотъ. 
Стефанъ. Въ средните векове населението на града ще е било 
българско, както е било и населението на околните места въ 
полите на Родопите, или смесено, както е било въ южнобъл- 
гареките крепости. Когато турците превзели Тракия, тогава, 
изселили отъ Пловдивъ гръцкото население, което дошло въ 
Станимака и въ околните две села Воденъ и Кукленъ. Отъ 
тогава Станимака е станалъ известенъ, като чистъ гръцки 
градъ въ среднородопската българска область. Види се, че 
турците не са разорявали градътъ, нито са поставяли въ него 
турски преселници. Той се е повдигналъ съ свойте лозя, отъ 
който отдавна е получвалъ много вино. Въ 1106 г. Станимака 
св описва като твърде голямъ градъ, населенъ само съ хри- 
стияни, който има 12 черкви освенъ ония, що се виждатъ 
по върховете наоколо; прибранъ е на тясно между хълма, върху 
който е заселенъ, и реката, що носи неговото име и въ която има 
много пъстърва риба 1). Отъ картата, която Лукасъ прилага. 
къмъ своето описание, се заключава, че градътъ е билъ тогава 
на десния брягъ на реката, та е захващалъ вероятно само 
мястото на днешната чистогръцка махала Ампело. Въ края на 
миналия векъ кърджалиите са разрушили Станимака. Изпосле 
заедно съ останките на неговите стари граждани въ него са 
начнали да прихождатъ българи отъ околните места, конто 
бърго са го уголемили и докарали до днешното му положение. 


ТУ. 


Отъ Асеньовата крепость на ю. се продължава мъчно 
достъпната теснина. Пътятъ върви изпърво между лозя, после 
постепенно се качва на високо, става много стръменъ п опа- 
сенъ. Надъ пего се издига високата планпна, покрпта тукъ- 


1) Раш 1І.исаѕ, АПегпецеѕѓе Кеіѕе. НашЬиго стр. 172. 

тамъ съ нивъкъ храстакъ, а отдолу е шеметна пропасть. И 
по тия едвамъ достъпни места има наместа насадени лозя. Като 
се префърли височината, пътятъ слиза бързо къмъ коритото 
тъкмо тамъ, дето въ реката се влива буйниятъ планински 
притокъ Луковица. Превъ тоя потокъ има старъ камененъ 
много впсокъ мостъ, само отъ единъ сводъ. Отвъдъ моста се 
разстила весела полянка, наречена Рупски ханове. Тукъ 
стигнахъ няколко селяни, които отиваха на поклонение въ ма- 
настира: те бяха отъ Новоселска околия на Пловдивския окръгъ 
и ми разправиха, че отъ тяхните места селяните редовно 
спохаждатъ манастира за Голяма-богородица, а който поради 
работното време неуспяватъ тогава, те дохождатъ за Малка- 
ботородица, 

Оть Рупските ханове пътятъ ивново влиза въ тясно 
гърло, надъ което са се надвесили отъ двете странп високи 
скали. Особно живописни са единъ редъ пирамидни карпи, 
които стоять отвесно надъ реката откъмъ десния брягъ: те 
прпличатъ на колосални готически градежи съ остри върхове 
отъ напластени едни върху други камъни. Скоро оставихме 
реката и почнахме съ мъка да излизаме пакъ на високо, за- 
щото пътятъ се кача по-нагоре за да избегне много стръмните 
места, които допиратъ до самата вода. Отъ височината се 
вижда хубаво селото Бачково, което е заселено до самия 
десенъ брягъ на реката на малка равнинка. Подъ самото село 
реката силно извива къмъ западъ. Ние бърво слевнахме пакъ 
до коритото и се намерихме въ едпа чаровна местность предъ 
самия манастпръ. Новъ голямъ мостъ в направенъ тукъ отъ 
камъкъ, по който се минува ва манастира. Пътя отъ Стани- 
мака до тукъ взехме за 3 часа. 


Манастирътъ лежи средъ разкошна малка котловина, огра- 
дена съсъ стръмни планини. Въ низината близу до реката 
в построенъ манастирътъ. а предъ него на пзтокъ се разсти- 
латъ манастирските градини и лозя. Височината е покрита съ 
гъсти гори, главно отъ брястъ, кленъ, осенъ, дъбъ, а понякаде 
пма букъ, липа и хвоини. Право срещу манастира отъ южна 
страна се издига висока планина, а отъ западъ има гориста 
столовата впсочина, която се нарича Петричъ. Тукъ ве- 
роятно е била старата крепость Петретебс, за която споме- 
вува попъ Конетантинъ въ своето описание на Пловдивската 
епархия, като мисли погрешно, че тъй се е нарпчала Асеньо- 
вата крепость!). 


1) Нречекъ, Пътни бележки «ПС. Х, стр. 40. 

Гледанъ отдалечъ, манастирътъ прилича на твърдиня. 
Той е обградевъ околовърсть съ висока каменни сгради, по- 
които отъ външна страна има тесни прозорци високо до самия 
покривъ. Черквата едвамъ се забелязва въ големия четвъртитъ 
дворъ, и то се види обикновено само кубето и и покривътъ. 


Въ манастира се влиза презъ железна порти, който се 
намиратъ отъ източна страна на голямата сграда. Надъ пор- 
тите стои иконата на св. Богородица, наречена „Петричка.“ 
Има и гръцки надписъ на иконата, който означава същото. 
Дворътъ е доста широкъ и е посланъ изцяло съ камъни. На много 
места въ него има студени чешми. Долните катове на сградите 
околовръстъ са обори ва добитъка на гостите и складове за 
разно храниво. Отъ южна страна са готварниците. Горните · 
катове са стаи ва живенье съ широки чардаци отпредъ. Отъ 
южна страна има големи врата, презъ които се влиза въ другъ 
четвъртптъ дворъ, също тъй обиколенъ отъ сгради и ьъ сре- 
дата малка черквица. Всички сгради са проста пашенска работа; 
зато пъкъ главната черква е прекрасна: тя е стара сграда отъ 
прекрасна византийска архитектура, редъкъ паметникъ, запа- 
зенъ въ нашите места отъ средните векове. Има кръстатъ 
видъ. Олтарътъ и двете й крила отъ югъ и северъ са изда- 
дени навънъ кръговато. Зпдана е изцяло отъ дялани мраморни 
камъни. На средата има стройно кръглесто кубе съ удължени 
прозорци, изкусно видани наоколо съ тухли. Вътре черквата 
се дели на притворъ, главна черква и олтаръ. Въ притвора 
е запазевъ старъ живописъ. Между светците тукъ се нампратъ 
образите и на двамата грузински боляри, които са създали 
манастира въ ХІ в. Самата черква е широка, висока и светла. 
Има старъ иконостасъ съсъ стари икони. Тя цяла е изписана 
съ светци; живописътъ тукъ е новъ и нехубавъ. Най-важното 
нещо въ черквата е старата чудотворна икона св. Богородица, 
съ която се слави манастирътъ. Тя е покрита съ сребъренъ и 
повлатенъ покровъ. Има грузински надписъ, взетъ отъ профе- 
сора Качановски погрешно ва глаголски 1). За тая икона има 
предания, какъ дошла сама въ манастира и се спряла на мястото, 
дето е сега „аязмата,“ Оттамъ била пренесена въ манастира 
и давала изцеление на много болни, който се стичатъ отъ 
разни крайща на Родопите и на цяла Тракия. Въ олтара е 
вапазенъ стариятъ живописъ, също както въ притвора. 

Манастирътъ е основанъ въвъ времето на византийския 
императоръ Алекси 1. Компенъ, следъ победата, която нане- 


1) Иречекъ «ПС. Х. стр. 48. 

сълъ на печеневите въ 1084. г. Основателите му са двама 
братя грузински дворяни отъ рода Вакурани. Единпятъ се 
казвалъ севастъ и велики доместикъ (воевода) Григори, а 
другиятъ велики магистъръ на източните провинции А ма- 
сиосъ. Григоръ станалъ монахъ. Манастирътъ получилъ хри- 
совулъ и големи земи въ Родопите, който се простирали отъ 
Станимака чакъ до Ксанти и до Неврокопъ (Кесарополъ). 
Имало е манастирски имоти и около Серъ и Солунъ. Споредъ 
манастирския типикъ, който билъ писанъ на грузински, ар- 
менеки и гръцки, въ манастира трябало да има 50) монаеп 
грузинци и само граматпкътъ можелъ да бъде гръкъ. 1) 


Превъ всички бурни времена на средните векове и на 
новите размирици подъ турското владичество манастпрътъ се 
е запазилъ неповреденъ. Види се голямата почетъ, на която се 
радвалъ, е спирала както старите, така и новите разорители 
отъ грабежи. Като царски манастиръ той не вависелъ отъ 
пловдивския митрополитъ, но направо отъ вселенския патрп- 
архъ; затуй се казва „ставропигияленъ“. По преданпе 
се разказва, че манастирътъ се именувалъ някога св. Троица, а 
по-после се нарекълъ св. Богородица Петричка. Ве- 
роятно някой отделенъ храмъ се наричалъ св. Троица. Въ 
турско време грузинското калугерство се заменило съ гръцко 
и българско погърчено. Лукасъ намерилъ въ манастира 100 
калугера, които посрещали много добре гостите си. 2) 


Превъ нашия векъ манастирътъ стоялъ много добре съ 
богатството си и славата. Когато се поумирила страната, следъ 
кърджалийските опустошения, мвого гости почпали да се сти- 
чатъ отъ далечни места. Манастирските сгради станали тесни, 
та се направилъ вториятъ дворъ съ много още помещения и 
съ втора черквица св. Никола. Превъ това време епитропи 
на манастира били прочутите въ Пловдивъ бегликчийеки пър- 
венци коприщенп. Ситниятъ и едъръ добитъкъ на манастира се 
броилъ съ хиляди, а богатството му въ скъпоценни съдове 
очудвало богомолците. Манастпрътъ направплъ воденици, мас- 
ларници и много дюкяни въ Станимака. Запазената земя отъ 
старите му притежания не е била голяма, но отъ подаръци и 
и прикупувания манастирътъ образувалъ отново големи и много 
доходни имоти. Голяма часть отъ приходите на Бачковския 
манастиръ отивали въ патриаршата ксаа, а откакъ се почна 
черковниятъ въпросъ отъ приходите манастирски се подър- 


1) Иречекъ, Се у ро ВиШагеки, стр. 808; Пътни бележки (ПС. Х. стр. 41. 
2) Р. Глка<, АПегпепене Кеіѕе, стр. 112—174. 

жала борбата срещу българите въ Пловдивъ п Станимака. 
Бачковскиятъ манастиръ станалъ яка твърдиня на гърцизъма 
въ Тракия, и българското население било бевсидно срещу тая 
крепость. Обаче приходите отъ поклонници почнали да спад- 
ватъ, защото поклонниците се намалилп. Когато се реши чер- 
ковниатъ въпросъ въ 1870, год., не само че манастирътъ 
остана подъ патриаршията, но благодарение на него и градътъ 
Станимака съ гръцките села Воденъ и Куклепъ и съ няколко 
още български села останаха подъ патриарша власть. И осво- 
бождението не измени работите. Гърцизъмъть се крепеше 
добре въ тия места до най-ново време. 

Напоследъкъ се бяха явили големи раздори въ манастир- 
ското братство. Патриаршията почпала да изпраща игуменп, 
които го обирали за патриаршия празенъ ковчегъ, ала и ва 
себе си. Големите стада овци, кози, говеда почнали да изчез- 
ватъ, наличните пари си намерили място навънъ, и манасти- 
рътъ почналь сериовно да удря назадъ отъ всяка страна. 
Поради това появили се големи смущения между братството. 
Патриаршията изпратала игуменъ някой си Макария, който 
не билъ избранъ отъ братството, и когато той решилъ да 
унищожи последните движими имоти на манастира и да пре- 
несе всички скъпоценни съдове у пловдивските златари, то- 
гава болшинството монаси възстанали противъ него, прогласили 
го за незаконенъ и преминали подъ ведомството на българ- 
ската екзархия. Игуменъ станалъ водителятъ на борбата мо- 
нахъ Акакпя. Това се случи превъ 1894. г. 

Почва се съвсемъ новъ периодъ за прочутия и славенъ 
Бачковскп манастиръ. Следъ 800 години тая светиня, основана 
на българска земя и подържана отъ български средства става 
пакъ българска. Светиятъ български синодъ изирати въ ма- 
настира митрополитъ Теодоси да вземе временно управата 
му. По-сетне се организува манастирското братство, като сө 
приведоха въ него някои монаси отъ Рилския манастиръ и 
някои отъ Света гора. Избра се за игуменъ архимандритъ 
Харалампи, който по-преди е билъ пкономъ въ Рилския ма- 
настиръ, и отъ година време манастирътъ в подъ негова 
управа. Пловдивските и Станимашки гърци подигнали голямъ 
шумъ по тоя въпросъ. Пратриаршията енергично се застъ- 
пи за да си запази дохода на манастира, но българските 
власти тоя пъть имаха смелостьта да не помагатъ на чуж- 
денците. Ще тряба да се употребятъ много големи трудове 
отъ новия игуменъ докато се турятъ въ редъ разстроените 
манастирски имоти. Заведени са множество процеси срещу 

станимашки гърци, които неправилно са засвоили манастирски 
имоти. Има да се изнлащатъ големи дългове, направени въ 
името на манастира. Много отъ тия дългове се оказватъ лъж- 
ливи. Игумените издавали задължителни записи на хора, отъ 
които не са получвали пари за манастирски нужди. Послед- 
ниять патриарши игуменъ Макария издалъ за 11/5 год. ва- 
дължителни ваписи ва 80,000 лева! 


Манастирътъ има голямъ чифликъ при с. Катърли съ 
повечко отъ 3000 уврата много плодовита земя. Около Ста- 
нимака има повечко отъ 800 уврата ловя, който миналата година 
дали около 130,000 оки грозде. Други големи имоти има ма- 
настирътъ по родопските височини въ видъ на пространни 
пасища и гори. Има около 60 витла воденици. Новата управа 
не е заварпла чикаква жива стока, Сега тамъ нанастирътъ 
притежава около 150 овци, 250 кови и 80 говеда. Понеже 
се правятъ постоянно подаръци отъ добитъкъ на манастира, 
живата стока въ скоро време ще се умножи. 

Друга грамадна работа на новата унрава е да уреди 
манастирското братство. Тукъ е необходимо да се уведе 06- 
щожителство, едничка форма за живенье, подходеща за мана- 
стира. Тряба да св тури основа на добра библиотека, която 
да служи за просвещението на братството и на всички гости. 


У. 


Азъ се настанихъ въ добра стая въ Бачковския манастиръ 
п скоро се вапознахъ съ братството. До вечерьта въ мана. 
стира дойдоха много гости, и големите чардаци се съживиха 
отъ веселъ народъ. Имаше посетители главно отъ Пловдив- 
ското поле. Богомолците носеха разни дарове. Манастирскиятъ 
писарь записва въ отделна книга дарове въ пари, а въ друга 
книга -- дарове въ стока. Обикновено се ваписватъ овни, 
овци, говеда и пр. Тукъ има обичай да се подаряватъ и деца 
да слугуватъ въ манастиря, кое по 6 месеца, кое по година. 
Обикновено такива обети се правятъ, когато е болно детето. 
По някога дохаждатъ и възрастни да е доброволно по 
същия начинъ. 


Една гъркиня отъ Станпмака искаше да се служи литургия 
въ черквата св. Никола съ молебенъ за нейните два сина, 
които били отишли въ Гърция доброволци и сега се връщали 
по море. Откакъ манастирътЪ бе миналъ подъ власть на бъл- 
гарската черква първенците отъ гръцката община въ Стани- 
мака бяха запретили на гръцкото и погърченото население да 

го спохаждатъ. И наистина, дълго време не се вяскади тукъ 
гърците; но въ последно време населението като забележило 
добриятъ редъ, който се въвежда въ манастира, начнало да 
гледа добре на новата управа и да дохожда на поклонение. 

До вечерьта обиколихъ целия манастиръ. Много отъ стаите 
иу още не са поправени. На южната стена до вратите, които 
видятъ въвъ втория дворъ, има изписана на стената голяма кар- 
тина, кояго представя манастирска процесия. Тя е писана 
около 1850. година, когато е премазвана и снабдена съ новъ 
живописъ вътрешната черква. На картините са изписани ма- 
настирските монаси въ черковно облекло, наредени около чу- 
дотворната пкона, която се изнася на Великдень до аязмата 
въ споменъ на нейното тамъ прибежище, когато напуснала 
Йверската земя. Подиръ монасите следва множество пловдив- 
ски и станимашки чорбаджии и чорбаджийки и най-после селяни 
въ разноцветно облекло. Първенците са изписани съ дълго 
джубета и съ високи шапки на главите. На друго място на 
картината е изписана група пътници, които припускатъ на 
копье да стигнатъ по-скоро въ манастира. Тая група се 
състои отъ тогавашния пловдивски митрополитъ, придруженъ 
отъ Искро чорбаджи, деда на Кесяковци, и отъ няколко 
други гавазги. 

Най-важното нещо, което следъ църквата привлече вни- 
манието ми, бе хранилището на манастирските старини. То са 
две каменни стаи на юговападния ъгълъ на голямата сграда. 
Превъ дебели железни врата се влиза въ широка доста светла 
стая. Тукъ въ големи стъклени ковчези са наредени скъпо- 
ценните вещи, и въ голямъ отворенъ дулапъ стоятъ запазе- 
ните ръкописи, а въ дървени сандъци се намиратъ стари чер- 
ковни одежди. Всичко това сега съставя нищожна часть отъ 
голямото богатство старини, съ което св е гордялъ манастирътъ. 
Сребърните и златни съдове са продавани отъ 20 години насамъ 
постоянно на пловдивски и цариградски златари. Запазените 
останки съсъ сила са прибрани отъ пловдивските златари, дето 
са били отнесени наскоро преди да промени манастирътъ на- 
чалството си. Стари книги е пмало много, между тяхъ и сла- 
вянски стари ръкописи. За това свидетелствуватъ много пътници, 
що са спохаждали книгохранилището въ прежнп времена. Отъ 
освобождението насамъ манастирското началство е почнало да 
пренася въ Пловдивъ и Цариградъ най-важните ръкописи, 
между които и стариятъ кодексъ на манастира. Ни единъ сла- 
вянски ръкописъ не се е запазплъ. 

Между скъпоценните съдове, който повечето са ракли за 
хощи и дарохранилища, има два съ български надписи. Единътъ 
е сребърна ракла съ мощи на Харалампия. На нея стои на- 
писано: сне кутил положи еснавъ к 8юлъунски отъ Свицовъ 
сасъ єромонаҳа Гаврила настонтель и помошникъ, право- 
майсторх Георги и Маннль и Коста: ва лето 1803. авг. 8. 
Другиятъ ө скъпоцепенъ дискосъ съ широко стояло. Израбо- 
тенъ е изкусно отъ сребро и украсенъ съсъ скъпоценни ка- 
мъни: малахитъ, топази и аметисти. На него стой следни- 
ятъ надписъ: 

Искова се си велегв ЕЪ ЛЕТО ЗрнЕ трЗдомъ Н подвигомъ 

орътакь и титоръ кұр Феодосне одъ Пецира. Придожю на 
Бачьково гл(агол)еми ставро пи(ги)а. При игумена Паръте- 
(н)к. Майсторъ Петръ м(тъ) уинпоровци +. 
" Тая скъпоценность, работена отъ български чипоровски 
майстори въ 1674 год., е намерена въ скривалището, което е 
до хранилището. Тамъ е била тя заровена въ земя и скрита 
отъ погледите на ония, които са могли отдавна да я преобър- 
натъ въ пари. 


Миналата година манастирътъ е билъ споходенъ отъ про- 
фесора Успенски, директоръ на руския археологически институтъ 
въ Цариградъ. Той придруженъ оть г. Дргирова, директоръ на 
Пловдивската държавна библиотека, набързо прегледалъ остана- 
лите ръкописи, но пе намерилъ нещо по-важно между тяхъ. 

Үү]. 

На 8. септември — Мала богородица--имаше тържествена 
служба въ манастира. Следъ службата гостите обядваха и поч- 
наха да се разотиватъ, придружени отъ някои монаси. Тоя день 
азъ обиколихъ ближните места на манастира. Заслужва особено 
внимание манастирската гробница, Около 200 метра на 
и. отъ манастпреката ограда има хубава черквица, съградева 
на височко място, отдето се гледа къмъ северъ хубавата до- 
лина на реката съ седото Бачково. Черквата е стара съ дървенъ 
покривъ. Много в възможно, че е имало другъ своденъ по- 
кривъ, който се е срутилъ и е вамененъ никога съ дървенъ. 
Сега и тоя покривъ е почналъ да се разсипва и дъждовната 
вода прониква въ степите, та заплашва да развали хубавата 
старина. Собствено черква е билъ горниятъ катъ, който е 
много повреденъ отъ времето и отъ неразухни гости. Добре 
вапазенпятъ сгененъ старъ живописъ е погрозенъ отъ множество 
имена, написани съ гвоздеи около образите и по сами тяхъ. 

Всеки гость мислилъ да си овековечи името, като го напише 
на стената, по гърдите или рамената на някой светия. Тукъ 
въ притвора обърна вниманието ми вдинъ особенъ обрагъ. из- 
рисуванъ е царь въ естествена големина съ корона на главата, 
украсена съ скъпи камъни, и съ кръстъ въ едната ръка. 06- 
леклото му е онова, което са носили цариградеките импера- 
тори презъ средните векове. Изразътъ на лицето му е важенъ. > 
Има шпрока къса брада. Ръстътъ е едъръ. Целиятъ образъ въ 
главни чърти е запавенъ добре, само че огрозенъ съ много 
надраскани по него имена; една малка часть около рамената 
е излупена. Потърсихъ букви и съ очудванье видяхъ, че е 
пмало надийсъ надъ главата на царя, но е цялъ изкопанъ съ 
длето. Разпитахъ въ манастира за тоя" обрагъ, и монасите ми 
казаха, че то било царь Асень. Въ същность то е ликътъ на 
царя Иванъ Александъръ, за когото споменува рагузане- 
цътъ Лукаричъ, който споходилъ манастира презъ 1615. г. и 
впдялъ лпкътъ на тоя царь въ природна величина. 1) За тоя 
ликъ пише п Стефанъ Захариевъ въ своето описание на 
Татаръ-пазарджишката каза. Като говори пътемъ за Станимака 
той казва: „п днесь се впда при Бачковскиятъ манастиръ 
образътъ на българския царь Александъръ, изобразенъ на 
стена“ 2) Царь Александъръ е превгелъ Пловдивъ въ 1344 г. 
и покорилъ ближните му родопеки околности. Той станалъ бла- 
годетель на манастира, защото Лукаричъ казва, че въ негово 
време калугерите споменували името му като подновитель. Над- 
писътъ надъ главата на царя е разсипанъ отъ дивъ гръцки фа- 
натпзъхъ изъ Станимака. я 

Желателно е управата на манастира да поправи покривътъ 
на църквата и да я потегне тъй, че да не може всеки да 
влиза тамъ, когато му скивне, но да се влиза съ придружие 
отъ някой монахъ. Въ същото време да се забрани строго 
„Да се драще по стените. А пъкъ някой отъ нашите живописци 
тряба да отиде въ манастира и да преснеме ликътъ на бъл- 
гарекия царь, докато още е зачуванъ. 

Подъ църквата се нампра манастирската костилница, 
въ която се влиза превъ особни врата отъ западна страна. 
Тамо се виждатъ костите на калугери отъ манастира, които са 
прпбирани и поставяни въ каменни изби. Тия изби са препъл- 
нени съ кости и много черепи се въргалятъ по пода. Тукъ 
дохаждатъ богомолци и палятъ свещи по лобовете и по стените. 


) Иречекъ, Пътни бележки (ПС. Х. стр. 42. 
2) Стефанъ Захарвевъ, географико-историко-статистическо описание на Та- 
таръ-Пазарджикската кааза. стр. 65. 

Около църквицата има сенчасти дървя и подъ тяхъ са гро- 
бищата манастирски. 


Малко по на и. отъ гробищата надъ коритото на реката 
стои доста стръмна скала отъ шупливъ бигоръ, по която се 
спуща малъкъ бързей. Тоя бървей тече презъ стръмна долина 
отъ ю. къмъ с., която се нарича Коловия. При изворите 
му се нампра манастирската аявиа, която се спохажда отъ 
поклонниците на манастира. До вечерьта споходихъ и това 
място. Види се, че водата на бървея е много варовита, та отъ 
вековните утайки се образувало каменно корито. За 3/, часъ 
се излива до края на долината, дето са изворите на бървея. 
Борътъ, който низъ полите на Родопите се среща рядко, тукъ 
става по честъ. Мястото, дето са изворите, е покрито съ сп- 
тенъ камънякъ, навлеченъ отъ горите. Кдинъ отъ изворите е 
ваграденъ съ стени. Вътре има малка простичка сградица съ 
обрави на разни светии. Подътъ е посланъ съ дяланъ камъкъ 
и посредата е изворътъ, като голямъ водоемъ. Болни дохаж- 
датъ отъ разни места да се миятъ за здравье. Въ скалата отъ 
източна страна е съзидана малка черквица на високо място. 
До нея има сенчаста тераса. Направени са стръмни каменни 
стъпала, по който се излиза на друга малка тераса до църквата. 
По тия места се разполага да пирува народътъ, който презъ 
пасхалната неделя придружава черковния ходъ съ чудотвор- 
ната икона. 


На пътя, преди да стигнемъ до аязмата, ни срещна едно 
селянче, та ни каза, че нагоре чакали единъ гръкъ и една 
гъркиня да имъ се занесатъ отъ манастира ключовете отъ 
аявмата. Когато стигнахме на мястото, намерихме една бъл- 
гарска челядь, разположена на сянка до сградата. Грешката 
на селянчето се изтълкува лесно. Родопекото селеко население 
и досега именува ония, които носятъ гражданско облекло, 
гърци. Дълго време това население е привикнало да гледа 
на гражданите като на гърци, понеже градовете Пловдивъ, 
Станимака и друга са били градове съ гръцка култура. 


ҮП. 


На 9. августъ отидохъ заедно съ манастирския писарь въ 
с. Бачково, на единъ километъръ нещо отъ манастира. Пи- 
сарятъ беше отъ това село. Баща му е селски свещеникъ. Бач- 
ково има 217 къщи съ 1045 жители бъцгари. Къщите са на- 
трупани една до друга и селото захваща малко пространство 
до реката. Улиците му са тесни и покрити съ калдаръмъ. Дво- 

рове почти няма. Сградите са обикновено двоекровни (на два 
ката): въ горния катъ има две стэи и малъкъ прустъ, а въ 
долниятъ стоятъ храниво и живини, ако ги има. Надъ селото 
отъ източна страна се простара стръмна поляна усеяна съ ловя, 
между които се забелязватъ параклисчета. По високо надъ лозята 
се почватъ гори. Пологата е красна. Селяните се поминуватъ 
съ лозарство и дюлгерство. Мъжете са отредъ дюлгери и оти- 
ватъ По селата низъ Пловдивското поле да правятъ къщи. 
Жените гледатъ къщната работа и работятъ лозята. 

Мъжете отъ Бачково, Както и отъ другите родопски села 
на Конушъ, носятъ черни потури, червени пояси и шаечна 
антерия. Върху антерията носятъ черни ферменета. Жените 
носятъ дълги риви съ везани поли и вевани ръкави, презъ 
кръста малки червени поясчета и широки престилки съ кръ- 
стати шарки, въ които червената боя наделява. Върху ри- 
зата иматъ черни или сини вълнени сукмани. На главата си 
носятъ голяма бяла кърпа, която се спуща дълго по плещите 
както на селяните отъ Софийско. По краищата на кърпата 
има тъкани червени резки. Срещахъ селяни отъ Рупчосъ, 
които иматъ облекло прилично на женското отъ Конушъ, ала 
носятъ черни кърпи на главите си. Срещахъ и помакини отъ 
повисоките места на Родопите. Те носятъ речи същото облекло 
както и техните сестри християнки, само че черната кърпа, 
съ която християнките покриватъ главата си, служи на пома- 
кините и за прикриванье на лицето. 

Въ село поприказвахме съ попа за разни селски работи. 
Между друго дойде речь и за селското училище „Нищо не- 
мога тп каза за училището, рече попътъ: ние селяните вече 
се не мешаме въ школските ратботи. Дори и имената на учи- 
телите не са ни известни всякога. Едпнъ дохажда, други си 
отива, но никой, повече отъ година не остая въ село. Лани 
дори съ единъ учитель останахме. Въ черква няма кой да 
псали, и учителите не щатъ. Полани имахме двама семина- 
ристи. Селяните се зарадваха, като си помислиха, че учите- 
лите като са излезли изъ попеко школьо ще могътъ да пеятъ; 
обаче те и въ черква не стъпятъ“.... 

Много са красни Родопите. Занапредъ те безъ друго ще 
станатъ мисто на най-приятни летни разходки. Реденицата, 
манастири, загневдени по разкошните имъ поли, могатъ да п0- 
служать като отлично място за почивка на любителите на 
планинските излети. 

Василь Кънчев. 

